
Kari demonstrátori ösztöndíj pályázat a HTK TTI hallgatói számára 2026/2027 tanév őszi félévre


A Pannon Egyetem Humántudományi Kara Kari Demonstrátori Ösztöndíj Pályázatot hirdet nappali tagozatos hallgatói számára.

A demonstrátor tevékenységével segíti a HTK és a Társadalomtudományi Intézet marketing-beiskolázási munkáját, segít az egyetemi események, interjúk, promóciós anyagok videós rögzítésében, feladatai továbbá videók előkészítése, utómunka (vágás, hangkeverés, alámondás/b-rollok, inzertek illesztése, feliratozás), együttműködés a marketingcsapat többi tagjával kreatív koncepciók kidolgozásában, tartalom optimalizálása különböző platformokra (pl. YouTube, Instagram, TikTok, Facebook.

A pályázatot elnyerő hallgató elsősorban a munkájára igényt tartó intézet kötelékében végzi munkáját átlagosan heti 5-6 óra időtartamban. Az elbírálás során előnyt jelent a folyékony angol nyelvtudás, gimbal kezelésében szerzett tapasztalat, saját eszközök és vágási ismeretek.

Pályázni az alábbi intézetbe lehet – kérjük, hogy a pályázati adatlapra írják rá az intézet/intézetek nevét:
· Társadalomtudományi Intézet
Pályázatot nyújthat be minden, a HTK kommunikáció -és médiatudomány alap -és mesterképzésen nappali tagozaton tanulmányokat folytató hallgató.

Az ösztöndíj odaítéléséről a HTK Bizottsága dönt a bírálati szempontok szerint.

A pályázat beadási határideje: 2026. október 2. 8:00 óra

Ösztöndíj összege: 50.000 Ft/Hó/Hallgató 
Ösztöndíj időtartama: 2026.10.01. -2026.12.31.
Folyósítani csak aktív félévben lévő hallgatónak lehet.
Támogatandó hallgatók maximális száma: 4 fő

A pályázatot – a pályázati adatlapot kitöltve és a pályázati elbírálási szempontokban megfogalmazottakra kitérő személyes motivációs levelet beadva, melyben a pályázó részletezi, hogy milyen tevékenységekben tudná segíteni a Kar és intézetei munkáját – személyesen (8200 Veszprém, Wartha Vince utca 1. N épület 210. iroda) vagy elektronikus úton (dekani@htk.uni-pannon.hu) kell leadni a Humántudományi Kar Dékáni Titkársága részére.

